**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 29 – 10 – 2021**

**ΑΜΑΡΟΥΣΙΟΥ Αρ. Πρ.: 624**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020788**

**Πληροφ.: Φ. Καββαδία (6932628101)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δήμο Αμαρουσίου, ΥΠΑΙΘ,**

**Δ. Ο. Ε., Συλλόγους Εκπ/κών Π. Ε. της χώρας, Δ/νση Π. Ε. Β΄ Αθήνας**

**« Όπου λαλούν πολλοί «Δήμοι» αργεί να ξημερώσει…...»**

**Τραγελαφική η κατάσταση με τις αναιρούμενες συνεχείς έγγραφες αναφορές του Δήμου Αμαρουσίου προς τις σχολικές μονάδες της πόλης μας αναφορικά με τον αριθμό των συμμετεχόντων μαθητών/μαθητριών ανά σχολική μονάδα για την μαθητική παρέλαση της επετείου του ΟΧΙ στις 28 – 10 – 2021 στο Μαρούσι.**

**Δυστυχώς μέχρι και τις 26 – 10 – 2021 στα Δημοτικά Σχολεία του Αμαρουσίου μαθητές και εκπαιδευτικοί ετοιμάζονταν να παρελάσουν με συγκεκριμένο αριθμό μαθητών/μαθητριών ανά σχολική μονάδα, όταν νέο έγγραφο του Δήμου Αμαρουσίου που έφτασε την ημέρα αυτή στα σχολεία, μια ημέρα πριν την παρέλαση, περιόρισε τον αριθμό των συμμετεχόντων μαθητών/μαθητριών στην παρέλαση για υγειονομικούς λόγους ζητώντας να γίνει κλήρωση μεταξύ των μαθητών που επρόκειτο να παρελάσουν προκειμένου να περιοριστεί ο αριθμός των συμμετεχόντων σε αυτή.**

**Αποτέλεσμα όλων αυτών ήταν να δημιουργηθεί αναστάτωση και δυσαρέσκεια στις σχολικές μονάδες αλλά και ιδιαίτερη στενοχώρια στις/στους μαθήτριες/μαθητές που αποκλείονταν έτσι από την παρέλαση.**

**Το μοναδικό σχόλιο που θα καταθέσει το Δ. Σ. του Συλλόγου Εκπ/κών Π. Ε. Αμαρουσίου είναι: « Φανταστείτε και να περάσουν τα Δημόσια Σχολεία στην αρμοδιότητα των Ο.Τ.Α., τι έχουμε να δούμε και να αντιμετωπίσουμε », γι’ αυτό αγωνιζόμαστε για να παραμείνει το Δημόσιο Σχολείο ΔΗΜΟΣΙΟ – ΔΩΡΕΑΝ και αρμοδιότητα αποκλειστικά και μόνο της πολιτείας και του ΥΠΑΙΘ.**

